(หลังชนะ 35 รายการ ได้ตำแหน่งโพล 46 ครั้ง และแชมป์โลกสามสมัย)
(เซนนาถอดชุดแดงของแม็คลาเรนออก และผนึกข้อตกลงกับวิลเลียมส์)
ดูสิครับ เขาผ่านเซคเตอร์นั้นได้เร็วกว่าเดิมอีก
และนั่นทำให้อาอีร์ตง เซนนา ได้ตำแหน่งโพลชั่วคราวมาครอง
เป็นแล็ปที่สุดยอด…
(อิโมลา อิตาลี ปี 1994)
(วันศุกร์ สองวันก่อนการแข่ง)
เยี่ยมมาก อาอีร์ตง ได้ตำแหน่งออกตัวที่หนึ่ง
รถขับไม่ได้ แฟรงก์
นายก็รู้ว่ารถของเรา ไม่ได้สร้างมาไว้ใช้กับกฎใหม่นี่
- เราต้องการเวลา… - ผมรู้ครับ
ปีนี้เรายังทำคะแนนไม่ได้สักแต้มเลย
ไม่ แอนดรูว์ ฉันยังไม่ได้คุยกับเขาเลย
เขาไม่ค่อยมีเวลาให้ตั้งแต่ฉันเขียนบทความนั้น
ฉันรู้ว่ามันผ่านมาหลายปีแล้ว แต่…
ถ้านักขับฝรั่งเศสที่เกษียณไป สามารถชนะเจ็ดรายการด้วยพรมวิเศษนั่น
ปีที่แล้วเซนนา คงชนะการแข่งทั้ง 16 รายการได้แน่นอน
เดี๋ยวโทรกลับนะ โอเค
ไม่ ไม่ต้องห่วง ลอร่า ผมไม่ได้ไม่เห็นด้วยกับคุณทั้งหมด
แต่ผมก็ชนะเจ็ดรายการและได้แชมป์
ชนะเซนนา
- ไม่เลวเลยใช่ไหม - ใช่เลย
แล้วคุณคิดว่านักขับฝรั่งเศสเกษียณแล้วคนนี้ จะทำงานในคอกนักข่าวคุณพอไหวไหม
ก็มีแววอยู่
ดีมาก
(รูเบนส์ บาร์ริเชลโล นักขับบราซิลทีมจอร์แดน)
- ไง ลูกพี่ - ว่าไงรูเบนส์
- สบายดีไหม - ทำเวลาแล็ปดีนี่
ใช่ แต่มันน่าจะดีกว่านี้
รถไม่ช่วยอะไรเลย สนามก็ยิ่งกว่าอีก
อย่างกับขับแรลลี่เลยเนอะ
ขับยากมาก
ไปเถอะ โชคดีนะ ฉันอยากเห็นนายแย่งตำแหน่งโพลฉันไป
มือคุณยังกระแทกใส่ค็อกพิตอยู่เหรอ
คุณย้ายจากแม็คลาเรนมาวิลเลียมส์ เพื่อจะได้เป็นแชมป์อีกครั้ง
แต่วิลเลียมส์ไม่น่าจะมีโอกาสชนะ อย่างที่คุณคาดไว้
นี่คือสัมภาษณ์ผมอยู่เหรอ
ฉันเขียนบทความเกี่ยวกับคุณ เส้นทางอาชีพของคุณ
เริ่มจากรถคาร์ท
รถคาร์ทเป็นการเริ่มต้นที่ดี
แต่คุณจะมาเสียเวลา พูดถึงเยี่ยงอย่างที่เลวไปทำไม
ฉันโตมากับการได้ยิน เสียงคำรามของเครื่องยนต์ในนอร์ฟอล์ก
ฉันรู้ว่าเลยเวลาที่คุณอยู่ในสนาม
(เบเนตตอง บี194)
คุณต้องรู้ถึงความแตกต่างแน่
ข้อได้เปรียบที่ไม่แฟร์เหรอ
คุณเป็นนักข่าวนี่
เอฟไอเอเปลี่ยนกฎ พวกเขาสั่งห้ามใช้ระบบช่วยขับไฟฟ้า
- เพื่อทำลายโอกาสของคุณเหรอ - ไม่
มันทำร้ายทุกคนเท่าๆ กัน
แม้แต่เบเนตตองเหรอ
คู่แข่งมี แต่คุณไม่มี เป็นการต่อสู้ที่ไม่ยุติธรรมเลย
มันไม่ใช่เรื่องของการชนะหรือแพ้
- แต่คุณกำลังจะแพ้ - มันไม่เกี่ยวกับผม
ระบบนี้ไม่ใช่แค่เพิ่มความเร็ว แต่ยังเพิ่มความปลอดภัยด้วย
ซึ่งนั่นสำคัญมาก
โดยเฉพาะบนสนามที่ไม่เรียบและไม่มีพื้นที่นิรภัย
ความเสี่ยงมันสูงเกินไป
แต่คุณก็ยังจะลงแข่ง
- ผมอยากเป็นแชมป์ - ทั้งที่ตามอยู่ 20 คะแนนเหรอ
มีการแข่งรายการหน้าเสมอ
รูเบนส์ บาร์ริเชลโลชนอย่างแรงด้วยความเร็ว 225 กม./ชม. ตรงโค้งวาเรียนเต บาสซา
นี่เป็นอุบัติเหตุครั้งใหญ่ที่อาจเป็นเรื่องร้ายแรง
อุบัติเหตุร้ายแรงที่เกิดกับนักขับบราซิล…
เรายังไม่มีความคืบหน้า เกี่ยวกับอาการของรูเบนส์ บาร์ริเชลโล
นักขับบราซิลทีมจอร์แดนกำลังได้รับการดูแล
จากนายแพทย์ซิด วัตคินส์ หัวหน้าแพทย์ฟอร์มูลาวันและทีมของเขา
รูเบนส์อยู่ไหน
ซิด!
(เซนนา)
(ตอนที่ 6 เวลา)
(ทางเข้าแผนกฉุกเฉิน)
(ซิด วัตคินส์ หัวหน้าทีมแพทย์เอฟไอเอ)
ไงครับ ลูกพี่
นายเป็นไงบ้าง รูเบนส์
ผมพยายามใช้เกียร์ห้า เลี้ยวตรงวาเรียนเต บาสซา
ผมทำพลาดไป
มันไม่ใช่ความผิดนาย
เขาจะไม่เป็นไร
โชคดีที่นักขับบราซิล ไม่ได้รับผลกระทบตามมาที่ร้ายแรงกว่านั้น
วันนี้เป็นวันสุดท้ายของรอบคัดเลือกที่อิโมลา
(วันเสาร์ วันก่อนการแข่ง)
โอกาสสุดท้ายของเหล่านักขับ ที่จะคว้าตำแหน่งออกตัวที่ดี
นี่
- นิกิอยู่ไหม - ไม่อยู่
อาอีร์ตง
- ไปคุยกับรูเบนส์มาเหรอ - ใช่
(มาร์ติน บรันเดิล นักขับทีมแม็คลาเรน)
เขายังช็อกอยู่ แต่เขาจะหายดี
- พรุ่งนี้เขาจะลงแข่งไหม - ไม่
พวกเราใจคอไม่ดีกันหมด
แต่ทุกคนก็ยังทำงานกันเหมือนไม่มีอะไรเกิดขึ้น
ก็มันเป็นส่วนหนึ่งของการแข่งนี่นะ
จำตอนที่เบอร์เกอร์ชนที่แทมบูเรลโลได้มั้ย
เขาโดนไฟไหม้
ตอนนั้นพวกเขายกเลิกการแข่งไหม ก็ไม่
หรือตอนที่ดอนเนลลีชนเมื่อสองสามปีก่อนล่ะ ก็ไม่
หรือตอนที่นิกิเกือบตาย
นายก็รู้ว่ามันเป็นยังไง ยังไงพรุ่งนี้ก็ยังจะมีการแข่งอยู่
ใช่เลย
เพราะเราคือคนที่ออกไปในสนามแข่ง ไม่ใช่พวกเขา
ใช่ แถมฉันต้องจ่ายเงินเพื่อจะแข่งด้วยซ้ำ ซึ่งไม่ใช่ถูกๆ เลย
ฉันต้องไปก่อนละนะ
ฉันต้องไปหานิกิ
แล้วเจอกัน
คุณได้สังเกตสนามไหม
ยางมะตอยโคตรห่วย
พวกเขาปรับพื้นสนามแค่ช่วงก่อนถึงโค้ง
ใช่ สุดท้ายพวกนั้นจะโทษรูเบนส์ ต่อให้ขอบสนามสูงซะขนาดนั้นก็เหอะ
นิกิ
เราต้องตั้งสมาคมนักแข่งขึ้นมาใหม่
(นิกิ เลาดา แชมป์เอฟวันสามสมัยและที่ปรึกษาทีมเฟอร์รารี)
ถ้าตั้งขึ้นมาจริง นายควรเป็นประธาน
"ผลจากการที่นักการเมืองตัดสินใจโง่ๆ"
นายพูดไว้เองนะที่งานแถลงข่าวที่ซูซูกะ
อาอีร์ตง
นายเป็นคนชอบลงมือทำ
นายไม่ตอหลดตอแหล
แล้วคุณเมื่อสมัยปี 1976 ล่ะ
คุณถอนตัวหลังจบแล็ปแรก
หลังจากเรื่องที่ฉันเจอมาในปีนั้น
ไม่ละ
ทำไมต้องเสี่ยงชีวิตเพื่อตำแหน่งแชมป์
บางครั้งเราเป็นคนที่ต้องตัดสินใจ ว่าจะแข่งหรือไม่แข่ง
ไม่ใช่พวกเขา
ฉันไม่เคยเสียใจเลย
ขอบคุณนะ
เราทำกันมาเป็นเดือนแล้วนะ
ไม่เห็นเข้าใจเลยว่าทำไมมันยังไม่ออกมาดีสักที
คุณใช้ข้อมูลจากอินเตอร์ลากอสกับโอคายามะ
- ใช่ไหม - ครับ
ถ้าเราเปลี่ยนแปลงแบบนี้ต่อ ทุกความสมดุลที่เราได้มา
จะต้องแลกกับการสูญเสียแรงกดอากาศ
- แฟรงก์ ผมขอสมดุล ที่เหลือผมจัดการเอง - เข้าโค้งก็ยังจะช้าอยู่ดี
รถนี่มันเอาแน่เอานอนไม่ได้
มันอาจหมุนอีกเหมือนตอนที่บราซิล
และถ้าผมแข่งไม่จบ นั่นละจะช้าที่สุดแล้ว
มันจะได้ผล
โอเค เอาตามนั้น
พระเจ้าช่วย!
ชนแรงน่ากลัวมากจริงๆ
- เอ็มทีวีของโรแลนด์ แรตเซนเบอร์เกอร์… - บ้าเอ๊ย
ดูเหมือนจะเสียปีกหลังไปที่โค้งวีลเลเนิฟว์
มันชนที่ความเร็วสูงสุด
คนทั้งอัฒจันทร์ที่อิโมลาเงียบกริบ
รถของซิมเทกพังยับเยิน
(แรตเซนเบอร์เกอร์)
(แพทย์)
(โซนพิตเอ็มทีวีซิมเทกฟอร์ด ทีมของแรตเซนเบอร์เกอร์)
- ถอยไปด้วยครับ - ฉันแค่…
คุณครับ ไม่ใช่ตอนนี้ครับ
อาอีร์ตง
แฟรงก์ เดม่อน ทุกคน งานนี้จบแล้ว
ปิดพิตเถอะ
(เดม่อน ฮิลล์ นักขับที่สองทีมวิลเลียมส์)
เดม่อน ใส่หมวกกันน็อก เข้าไปในรถซะ
- คุณไม่ใช่คนตัดสินใจ แฟรงก์ - เป็นนายงั้นสิ
นี่ยังเป็นทีมของฉันอยู่ อาอีร์ตง
วันนี้ผมจะไม่กลับไปลงสนาม
และไม่รู้ด้วยซ้ำว่าพรุ่งนี้ผมจะลงไหม
ไปดูแรตเซนเบอร์เกอร์มาแล้วเหรอ
โอเค พอแค่นี้แหละ สำหรับวันนี้
ฉันอยากให้นายเก็บอารมณ์ให้ดี ที่การประชุมนักขับวันพรุ่งนี้
กาลเวา ผมมั่นใจว่านักขับทุกคนต้องรู้สึก
เจ็บปวดร่วมไปกับแรตเซนเบอร์เกอร์
ผมแค่หวังว่าเขาจะโชคดีเหมือนผม
เรายังไม่ได้ข้อมูลเป็นทางการมา
แต่โชคไม่ดี จากที่เราเห็นในจอ
เขาอาการสาหัสมาก
ทีมวิลเลียมส์ได้แจ้งแล้วว่า พวกเขาจะไม่กลับไปลงสนาม
เป็นการตัดสินใจที่ผมมั่นใจ ว่าได้รับอิทธิพลจากเซนนา
ซึ่งเป็นตัวแทนนักแข่งที่ไปที่จุดเกิดเหตุ…
เบเนตตองก็ไม่ลงด้วย
เราเพิ่งได้รับแจ้ง ว่าทีมเบเนตตองก็ไม่ลงเช่นกัน
เบเนตตองเพิ่งประกาศว่า จะไม่นำรถกลับลงสู่สนามแข่ง
ชูมัคเคอร์และเซนนา
คู่แข่งหลักสองคนของฤดูกาลนี้
วางการฟาดฟันกันลงชั่วคราว
และจะไม่ลงไปเพื่อทำเวลารอบคัดเลือกให้ดีขึ้น
ฉันอยู่ด้วยตอนปี 82 ตอนที่วีลเลเนิฟว์ชน
ฉันก็อยู่
ตอนนั้นฉันขับในเอฟ2000
ยังเป็นเด็กอยู่เลย
วันต่อมา ฉันไปที่สนาม ไม่เคยคิดสักนิดว่าจะไม่ลงแข่ง
แต่สิ่งที่เกิดขึ้นที่นี่มันผิด
สิ่งที่เกิดกับรูเบนส์กับแรตเซนเบอร์เกอร์ ไม่ควรเกิดขึ้นอีก
ทุกอย่างผิดไปหมด รถยนต์ กฎข้อบังคับ สนามแข่งนี้
นิกิบอกฉันเรื่องการตั้งสมาคมนักแข่งขึ้นมาใหม่
ใช่ ฉันรู้ ฉันคุยกับเขาแล้ว
เขาคิดว่าฉันควรเป็นประธาน แต่มันไม่เหมาะกับฉัน
ฉันนึกถึงนาย
ฉันคงเป็นประธานที่ดีเลย ดีที่สุดด้วยซ้ำ
แต่ก็เหมือนทุกที ตาแก่นิกิจอมน่าเบื่อพูดถูก ต้องเป็นนายเท่านั้น
นายเริ่มขับรถแข่งมาตั้งแต่เด็ก
ตอนนี้นายเลยรู้มากกว่าทุกคน
แล้วดูสิ่งที่เกิดขึ้นวันนี้สิ อาอีร์ตง
นายเป็นคนหยุดรอบคัดเลือกนี่ลงได้
ทีนี้สหพันธ์จะต้องอยากลงโทษฉัน อีกแล้ว
แถมฉันยังตามหลังอยู่ตั้ง 20 คะแนน
- ฉันละเลยเรื่องนั้นไม่ได้ถ้าอยากชนะ - โอเค แต่ก็…
สู้กับชูมัคเคอร์ไม่ยุติธรรมเลยล่ะสิ
- ใช่ - ใช่
ระบบช่วยขับไฟฟ้า…
กับวิธีที่พวกเขาเปลี่ยนกฎมันไร้สาระสิ้นดี
ยังไงซะรถก็ต้องมีระบบไฟฟ้าถึงจะวิ่งได้
ฉันว่าพวกเขาไม่รู้ว่ามันอันตรายแค่ไหน
พวกเขารู้
รู้ไหม ปีที่แล้วฉันแข่ง โดยมีระบบช่วยขับไฟฟ้าพวกนั้นมาตลอด
แน่นอน ตอนนั้นพวกมันยังไม่ผิดกฎ
ปีนี้นายน่าจะได้โอกาสแบบนั้น
แต่พวกนั้นดึงพรมวิเศษออกจากใต้ฝ่าเท้านาย
พวกนั้นกับนาย
- ฉันเหรอ - ใช่
ถ้าไม่ใช่เพราะนายยับยั้งไว้ ปีก่อนฉันคงได้ร่วมทีมแข่งกับนายแล้ว
ไม่จริง
ไม่เอาน่า นายก็รู้
ฉันน่าจะใช้สิทธิ์ยับยั้ง ตอนปี 88 ที่นายจะเข้าแม็คลาเรนด้วย
นายควรกลับมานะ อาแล็ง
ฉันมีความสุขทุกครั้งที่แข่งชนะนาย ฉันคิดถึงความรู้สึกนั้นจริงๆ
ไม่ ฉันกลับมาไม่ได้ ฉันมีงานใหม่แล้ว
ฉันต้องพูดเรื่องแย่ๆ เกี่ยวกับนายออกทีวี
ไม่หรอก ฉันอยากจะ…
ตอนนี้ฉันอยากอยู่กับครอบครัวฉันให้มากขึ้น
ทุกอย่างต้องมีวันจบ มันเลี่ยงไม่ได้
แล้วนายล่ะ มีแผนจะทำอะไรหลังเกษียณ
ฉันจะไม่เกษียณ
พี่สาวฉันช่วยฉันจัดตั้ง สถาบันที่เน้นการศึกษาแห่งนึง
เด็กๆ ในบราซิลต้องการโอกาสที่มากขึ้น ดังนั้น…
งั้นนายก็เป็นคนดีหรอกเหรอ
แค่ไม่ค่อยจะดีกับฉัน
ฉันจะทำทุกอย่างที่ทำได้เพื่อช่วยนาย เรื่องสมาคมนักแข่งรถ
ขอบคุณ
เอาละ ได้เวลาไปแล้ว
เจ้าพ่อสื่อกีฬาประกาศแล้ว ว่ารัฐบาลของเขาจะยึดมั่นในความซื่อสัตย์
เมื่อถูกถามถึงความเป็นไปได้ ที่จะขายกิจการของเขา
เพื่อมามุ่งเรื่องการเมือง…
(แล็ปที่ 21 ทั้งคู่เข้าสู่พิตด้วยกัน)
(แชมป์เซนนา คือเยี่ยงอย่างที่ไม่ดีหรือ)
(ในปี 1990 ฉันตั้งคำถามในบทความหนึ่งว่า)
(เซนนาเป็นเยี่ยงอย่างที่ไม่ดีหรือ)
(คำตอบคือไม่)
(ต่อไปเป็นข่าวที่น่าเศร้า…)
(ในช่วง 30 ปีของการเป็นนักแข่งรถ อาอีร์ตง เซนนา)
แรตเซนเบอร์เกอร์ถูกประกาศว่าเสียชีวิต
หลังมาถึงโรงพยาบาลได้แปดนาที
แม้นักขับออสเตรียจะเสียชีวิต
เจ้าหน้าที่จัดการแข่งยืนยัน ว่าพรุ่งนี้จะยังมีการแข่งอยู่
ผ่านมา 12 ปีแล้วตั้งแต่มีการตายครั้งสุดท้าย ในการแข่งฟอร์มูลาวันกรังด์ปรีซ์
เมื่อนักขับอิตาลี ริคคาร์โด ปาเลตติ…
ฉันเห็นอุบัติเหตุในทีวี
- มันน่ากลัวมาก - พยายามอย่าคิดมากนะ
ออกจากนี่ผมจะตรงไปลิสบอนเลย
ทันทีที่เครื่องลง ผมจะขับรถไปหา
- จุ๊บๆ เจอกันพรุ่งนี้ - จุ๊บๆ ดรี
ฉันคิดถึงคุณ
อาดรีแอนกลัว
แค่อุบัติเหตุของรูบิญโญ เธอก็กลัวมากแล้ว แต่นี่ยังมี…
ใช่ ทุกคนกลัวกันหมด
แล้วนายล่ะ
พรุ่งนี้จะลงแข่งไหม
ฉัน 34 แล้วกาลเวา
ฉันไม่ใช่เด็กแล้ว
ฉันจะทำไม่รู้ไม่ชี้ ทำเหมือนไม่มีอะไรเกิดขึ้นไม่ได้
นายไม่เคยทำไม่รู้ไม่ชี้
ฉันจะขึ้นไปข้างบนละ
ดูสิ ยัยต่างชาติมาอีกแล้ว
ไล่ล่าข่าวตลอด
ไม่ค่ะ ฉันไม่มีเบอร์ห้องเขา ฉันแค่อยากฝากนี่ไว้ที่เคาน์เตอร์
สวัสดี
ขอกุญแจห้องครับ
คุณไม่เคยยอมแพ้สินะ
ดูสิว่าใครพูด
- ขอบคุณ - ยินดีค่ะ
แต่ฉันมีคำถามเพื่อไปสรุป บทความเรื่องอาชีพคุณที่เคยพูดให้ฟัง
แค่คำถามเดียว
คำถามอยู่ในเทป
นี่เป็นครั้งแรกที่ผมคิดว่าอาจจะไม่ลงแข่งครับแม่
เบโก้ ตอนที่ลูกเริ่มกับทีมโทเลแมน
ลูกบอกว่าลูกแค่ต้องการเป็นแชมป์ฟอร์มูลาวัน
แล้วลูกก็จะเลิก
แม่รู้ว่าลูกจะไม่มีทางเลิก
ลูกต้องการแข่งรถ
มันคือตัวตนของลูก
แต่ลูกเป็นมากกว่านั้น
มากกว่าเยอะเลย
ได้ยินแม่ไหม
- ขอบคุณครับแม่ - ลูก
พ่อ พ่อก็ฟังอยู่ด้วยเหรอ
พ่อก็อยากฟังแกเหมือนกันนี่ แล้วรถเป็นไงมั่ง
ก็…
- ใกล้แล้วละครับ - ดี
ไม่หาเรื่องใส่ตัวนะ
ไม่หาเรื่องใส่ตัวครับพ่อ
เบเกา…
แกคือนักแข่งรถที่เก่งที่สุดในโลก
แกไม่ต้องพิสูจน์อะไรกับใครทั้งนั้น
ทำในสิ่งที่แกคิดว่าถูกต้องอย่างที่เคยทำ
ราตรีสวัสดิ์
ราตรีสวัสดิ์ครับพ่อ
(1 พฤษภาคม 1994)
(วันแข่ง)
(เซนนินยา)
พวกเราทุกคน… ทุกคน…
เสียใจอย่างสุดซึ้งกับสถานการณ์ที่เป็นอยู่ตอนนี้
การรับมือกับโศกนาฏกรรมแบบนี้
มันไม่ง่ายเลย
เราเสียคนของเราไปคนหนึ่ง
โรแลนด์ แรตเซนเบอร์เกอร์
(แม็กซ์ มอสลีย์ ประธานเอฟไอเอ)
(ผู้สืบทอดต่อจากฌ็อง-มารี บาเลสเตร์)
แต่ได้มีการปฏิบัติตามกฎความปลอดภัย ครบทุกข้อแล้ว ผมขอรับรอง
ตั้งแต่ผมมาเป็นประธานเมื่อปีที่แล้ว
เราพยายามกันเต็มที่เพื่อเพิ่มความปลอดภัย
และได้มีการทำการเปลี่ยนแปลงครั้งใหญ่
แต่…
ยังไงก็มีความเสี่ยงอยู่เสมอ
พวกเราที่นี่ไม่มีใครไร้เดียงสา
ไม่ว่าจะดีหรือร้าย นี่คือกีฬาของเรา
ฟังนะ ผมเข้าใจ ว่านี่เป็นสถานการณ์ที่ละเอียดอ่อน
แต่เราต้องก้าวต่อไป
เราถึงได้ตัดสินใจว่าการแข่งวันนี้จะดำเนินต่อไป
ผมเชื่อว่านี่เป็นการตัดสินใจที่ถูกต้อง ภายใต้สถานการณ์เช่นนี้
ผมคิดว่าการจะทบทวนกฎระเบียบต่างๆ
โดยไม่ตรวจสอบสิ่งที่เกิดขึ้นอย่างละเอียด จะเป็นความผิดพลาด
ทีนี้…
เกี่ยวกับระเบียบในการรีสตาร์ท
เจ้าหน้าที่สนามได้รับแจ้ง ว่ามีปัญหาทางเทคนิคกับ…
- เราต่างก็ต้องการความจริง… - แม็กซ์
เดี๋ยวผมตามไป
อาอีร์ตง มีอะไรให้ช่วยเหรอ
ผมรู้ว่าความเสี่ยงเป็นส่วนหนึ่งของการแข่งรถ
แต่เราควรทำทุกอย่างที่ทำได้เพื่อความปลอดภัย
และด้วยกฎใหม่พวกนี้ มันมีแต่…
การเปลี่ยนแปลงทั้งหมดผ่านการอนุมัติ จากทีมและนักแข่งเมื่อฤดูกาลที่แล้ว
ขอผมพูดให้จบก่อน
ขอล่ะ เราไม่ได้อยู่ในห้องประชุมสรุปอีกแล้ว
ตอนนี้มีแค่คุณกับผม โอเคนะ
- คุณต้องการอะไร อาอีร์ตง - คุณต้องฟังนักขับ
- เราฟังแล้ว - ไม่ คุณยังไม่ได้ฟัง
ตั้งแต่โอคายามะ เราพยายามบอกถึงปัญหาให้คุณฟัง
ที่จริงตั้งแต่ก่อนหน้านั้นด้วยซ้ำ
และเกิดอุบัติเหตุแล้วกี่ครั้ง อุบัติเหตุร้ายแรง ในระหว่างการทดสอบเมื่อต้นปีฮึ
เลห์โต ฮิลล์ อเลซี ตอนนี้ก็บาร์ริเชลโลกับแรตเซนเบอร์เกอร์
คุณวิจารณ์กฎการแข่ง
แต่คุณกลับเป็นคนที่ชอบแหกกฎอยู่เรื่อยๆ
อย่าลืมสิ
คุณถูกสั่งห้ามลงแข่งสองรายการ เพราะพฤติกรรมของคุณเมื่อปีก่อน
แล้วนี่คุณจะเสนอให้ทำยังไง
เลื่อนการแข่งออกไป
ยกเลิกไป เพื่อให้การตายของนักขับจะไม่ถูกลืม
การแข่งยังไงก็จะเกิด อาอีร์ตง
แต่นักขับจะไม่แข่งก็ไม่มีใครบังคับ
(โซนพิตเอ็มทีวีซิมเทกฟอร์ด ทีมของแรตเซนเบอร์เกอร์)
แผลพวกนี้
ดูเหมือนจะรักษาไม่หายสักที พวกมันกลายเป็นส่วนหนึ่งของคุณไปแล้ว
ผมรู้
การปรับพวงมาลัยไม่ได้ช่วยบ้าอะไรเลย
มือผมยังครูดกับด้านข้างค็อกพิตตลอด
ผมอยากทำอะไรเพื่อเขาได้บ้าง
อาอีร์ตง คุณเคยช่วยชีวิตมาคนนึงแล้วในสนามนั่น
กอมาสยังแข่งในวันนี้ได้ ก็เพราะสิ่งที่คุณทำเมื่อปี '92
และการช่วยชีวิตคนก็เป็นสิ่งที่วิเศษที่สุดแล้ว
คุณทำอยู่ทุกวัน
น่าเสียดายที่ไม่ใช่
ผมเสียคนไข้ไปไม่น้อย
คุณเป็นแชมป์โลกสามสมัย และนักแข่งที่เร็วที่สุดในฟอร์มูลาวัน
คุณยังต้องการอะไรอีก
ผมจะบอกให้นะ
ทำไมเราไม่เลิกซะ แล้วไปตกปลากันล่ะ
เหมือนที่เราทำกันตอนวันหยุด
เราไปตกปลากัน หรือทำอย่างอื่นที่เราต้องการ
คุณจะมีเวลาอยู่กับแฟนมากขึ้น คิดว่าไง
ผมเลิกไม่ได้ ซิด
ถ้าคุณเลิกไม่ได้ คุณก็ควรมีเหตุผลที่ดีที่จะแข่ง
ตอนที่ฉันเริ่มเขียน เกี่ยวกับเส้นทางอาชีพ 30 ปีของคุณ
ฉันตัดสินใจเริ่มตั้งแต่ต้นที่การแข่งคาร์ท
แต่ตอนนี้อาจถึงเวลาแล้ว ที่ต้องตั้งคำถามถึงปัจจุบัน
และมองไปยังอนาคต
สามสิบปีหลังจากได้รถคาร์ทคันนั้นจากพ่อคุณ
สิบปีในฟอร์มูลาวัน แชมป์โลกสามสมัย
ทำไมถึงยังแข่งอยู่อีก
อาอีร์ตง
ใช่ที่นายขอไว้ไหม
สวยกว่าผ้าขี้ริ้วสีเขียวเหลือง นายพกไปไหนด้วยเยอะเลย
ขอบคุณ
จะไม่บอกหน่อยเหรอว่าคิดจะเอาไปทำอะไร
ถ้ามันเป็นทางเดียวที่จะทำให้พวกเขาสนใจ
ผมจะชนะการแข่ง และจะเอาธงนี้ไปขึ้นแท่นรับรางวัลด้วย
ผมจะแข่งเพื่อแรตเซนเบอร์เกอร์
ฉันจะบอกให้นะ อาอีร์ตง
ถ้านายตัดสินใจจะรับข้อเสนอของเฟอร์รารี
จะถือเป็นเกียรติสำหรับพวกเราทุกคน
ผมทำไม่ได้ นิกิ
ทำแบบนั้นกับแกร์ฮาร์ดไม่ได้
ในที่สุดเขาก็มีโอกาสได้เป็นนักขับมือหนึ่งแล้ว
- ผมทำให้เขาไปเป็นที่สองอีกไม่ได้ - ไร้สาระ
รู้ใช่ไหมว่าฉันจะไม่เชียร์นาย
แต่ฉันหวังว่านายจะแข่งได้ดีนะ
หยุดนะ
ทุกคน หยุด! น่ารำคาญจริงเลย
บรูโน่ เปาล่า ถ้าจะวิ่งก็ไปวิ่งข้างนอก
นี่กะจะถ่ายตอนสตาร์ทกันเลยรึไง
วันนี้เด็กพวกนี้ซนกันจริงๆ เลย
จำเบโก้ตอนอายุเท่านั้นได้ไหม ซาซ่า
เหมือนทอร์นาโดลูกน้อยๆ เลย
เราถ่ายทอดสดไปทั่วบราซิล
การแข่งขันอิโมลากรังด์ปรีซ์
การแข่งรายการที่สามของฤดูกาล 1994
เซนนาจะเริ่มออกตัวที่ตำแหน่งโพล
เขากำลังตามหาชัยชนะครั้งแรก หลังจากทำคะแนนไม่ได้เลย
ในการแข่งสองรายการแรก
ที่มิชชาเอล ชูมัคเคอร์ทีมเบเนตตอง เป็นผู้คว้าชัยไป
- ลอร่า แฮร์ริสัน - ใช่ค่ะ
นี่จากอาอีร์ตง
ขอบคุณค่ะ
เราจะคุยกับอาอีร์ตง เซนนาสดจากในสนามครับ
ฮัลโหล สวัสดีครับอาอีร์ตง
คุณมีความมั่นใจในการแข่งที่อิโมลาวันนี้ไหมครับ
ผมหวังว่าจะเป็นการแข่งขันที่ดี สำหรับทุกคนครับ
และผมอยากใช้เวลาสักครู่เพื่อกล่าว
ทักทายเป็นพิเศษ
ถึงอาแล็ง เพื่อนรักสุดๆ ของผม
เขานั่งอยู่กับคุณด้วย
เราคิดถึงนายนะอาแล็ง
แน่นกว่านี้
อาแล็ง คุณได้คุยกับเซนนาก่อนแข่งใช่ไหม
ครับ ผมได้คุยกับอาอีร์ตง
เขากังวลเกี่ยวกับสภาพสนามแข่ง
ผมก็มีความเห็นตรงกับเขา
เกิดอุบัติเหตุร้ายแรงขึ้นอีกครั้งในอิโมลา
รถโลตัสของเปโดร ลามี่พังยับ
เกิดอุบัติเหตุตั้งแต่สตาร์ท อาอีร์ตง
ลามี่กับเลห์โต เซฟตี้คาร์จะลงไปในสนาม
ร้ายแรงแค่ไหน
ยางรถของลามี่สองเส้นลอยข้ามรั้วเข้าใส่ฝูงชน
พวกเขาไม่เป็นไร ไม่เป็นไร
เป็นสุดสัปดาห์ที่อันตรายมากที่อิโมลาแห่งนี้
เคลียร์สนามอยู่ คาดว่าอีกสองแล็ปถึงจะรีสตาร์ท
ลูกเป็นคนคุม
แต่รถจะคุยกับลูก
พวงมาลัยขยับ คอพวงมาลัยเป็นตัวทำให้ล้อหันไปบนพื้น
หันไปทางซ้ายและทางขวา
เพราะฉะนั้น
มือลูกก็แตะพื้นเหมือนกัน
แตะกับดิน ยางมะตอย
รู้สึกดูสิ
เซฟตี้คาร์ออกไปแล้ว
อาอีร์ตง เซนนาได้โพล ในสองรายการแข่งแรกของปีนี้
แต่มิชชาเอล ชูมัคเคอร์ชนะทั้งสองรายการ และมีคะแนนนำการแข่งอยู่
ที่นี่ วันนี้ที่อิโมลา เซนนาออกตัวนำหน้าอีกครั้ง
และพยายามปกป้องตำแหน่งนำไว้ ไม่ให้นักขับเยอรมันทีมเบเนตตองแย่งไป
เซนนากำลังเข้าสู่ทางตรง
จบแล็ปที่หกแล้ว
เขาพยายามเร่งเครื่องยนต์เรโนลต์ ให้กระหึ่มกว่าฟอร์ดของชูมัคเคอร์
นี่เป็นช่วงที่เร็วที่สุดของสนามแข่ง
ความเร็วจะถึง 330 กิโลเมตรต่อชั่วโมง
เซนนาชนอย่างจัง!
อาอีร์ตง เซนนา…
ชนอย่างรุนแรงมาก
เซนนาชน เขาหลุดออกขวาที่โค้งทัมบูเรลโล
ดูเหมือนเขาจะเลี้ยวไม่สำเร็จ
เขาหลุดออกจากสนาม…
และชนเข้ากับกำแพง
เขาหลุดออกจากสนาม และดูเหมือนเราจะมีอุบัติเหตุร้ายแรงที่อิโมลา
โรงพยาบาลมัจจอเรในเมืองโบโลญญา…
นำตัวส่งมัจจอเรที่โบโลญญา…
อาการของเซนนาสาหัสมาก
ข่าวที่เราได้มาคืออาการของเซนนา…
สาหัสมาก
อาอีร์ตง เซนนา ดา ซิลวาเสียชีวิตแล้ว
นี่คือแถลงการณ์อย่างเป็นทางการ จากโรงพยาบาลมัจจอเร
ที่โบโลญญา
นี่คือข่าวที่เราหวังว่า จะไม่มีวันต้องรายงานตลอดไป
อาอีร์ตง เซนนาเสียชีวิตแล้ว
อาอีร์ตง เซนนาเป็นนักขับที่เก่งที่สุดที่เคยมีมา
ในประวัติศาสตร์การแข่งรถกรังด์ปรีซ์
เขาเป็นสุดยอดในแทบทุกด้านในกีฬาชนิดนี้
และเป็นบุคคลที่ดีเยี่ยม
ไม่เพียงในฐานะนักแข่งรถ แต่ในฐานะคนคนหนึ่งด้วย
เมื่อเวลา 14.16 น. อาอีร์ตง เซนนา เสียชีวิตที่สนามแข่งรถอิโมลา
หนึ่งในนักแข่งที่เก่งที่สุด ในประวัติศาสตร์ฟอร์มูลาวัน
เป็นสุดสัปดาห์ที่น่าเศร้าของฟอร์มูลาวัน
ที่นักขับบราซิล อาอีร์ตง เซนนา
ต้องกลายเป็นเหยื่อของเหตุการณ์เลวร้าย
วินาทีที่ผมเห็นการชน…
ผมไม่สามารถรายงานข่าวต่อได้
วันนี้บราซิลกล่าวคำอำลา ต่อไอดอลผู้เป็นที่รัก อาอีร์ตง เซนนา
ไม่เพียงแค่อำลาแชมป์โลกสามสมัย แต่บราซิลกำลังอำลาฮีโร่ตัวจริง
กล่าวคำอำลาต่อผู้ซึ่ง ชูธงชาติบราซิลขึ้นสูงอย่างภาคภูมิใจ
บนแท่นรับรางวัลที่ยิ่งใหญ่ที่สุด
ฟอร์มูลาวันสูญเสียบุคคลอันยิ่งใหญ่ที่สุดคนหนึ่งไป
และวันอาทิตย์ก็สูญเสียความสดใสไป สำหรับคนทั้งประเทศ
โอเล โอเล โอเล โอลา
เซนนา เซนนา
โอเล โอเล โอเล โอลา
เซนนา เซนนา
(เซนนาชั่วนิรันดร์ เรารักคุณ)
(คิดถึงตลอดไป เซนนา)
(เซนนา: เหนือกาลเวลา)
(ลอร่า แฮร์ริสัน)
ผมเป็นนักแข่งรถ
ผมคิดอย่างนั้นก่อนผมจะปีนเข้าไปในรถเสียอีก
ผมรู้ว่าผมเกิดมาเพื่อแข่ง
ตั้งแต่ผมยังเด็ก ผมรู้สึกว่าโลกมันช้าเกินไปสำหรับผม
มันเหมือนผมรับรู้ทุกอย่างต่างออกไป
โดยเฉพาะเวลา
แม่ผมบอกว่าผมไม่เคยหัดเดินเลย
ผมหัดซิ่ง
แม่เคยเรียกผมว่า "ทอร์นาโดน้อย"
อยู่มาวันหนึ่งผมก็ปีนเข้าไปในรถคาร์ท ที่มิลเตาพ่อผมทำให้ผม
ตอนนั้นเองที่ผมได้ค้นพบตัวเองจริงๆ
มีแค่ผม รถคันนั้น…
กับสนามแข่ง
มีแค่ผมกับเวลา
นั่นแหละ ผมคือนักแข่งรถ
และสำหรับนักแข่งรถ การต่อสู้คือการแข่งกับเวลาเสมอ
แต่ไม่ใช่แข่งกับเวลาเพียงอย่างเดียว
แต่มันคือความสุขที่ไม่รู้จะบรรยายอย่างไร
คือการผจญภัย อะดรีนาลีน
คือการแข่ง
แต่ตอนผมเป็นเด็ก ผมแค่อยากแข่งและชนะเพื่อตัวเอง
แต่ผมคิดว่าหลังจากแข่งมา 20 ปี
ผมได้เรียนรู้ว่าไม่มีใครชนะได้คนเดียว
เพราะเหตุนี้ผมถึงไม่เคยหยุดแข่ง
เพราะเวลาผมอยู่ในรถ ผมรู้ว่าผมไม่เคยโดดเดี่ยว
ผมโชคดีจริงๆ ครับ ผมมีชีวิตที่ดีมาตลอด
แต่ทุกอย่างที่ผมทำสำเร็จ มาจากความทุ่มเทและความอุตสาหะ…
และแรงผลักดันอันแรงกล้า ที่อยากจะบรรลุเป้าหมายของผม
แรงผลักดันที่อยากชนะ ชนะในชีวิต ไม่ใช่ในฐานะนักแข่งรถ
และสำหรับทุกท่านที่กำลังดูอยู่ตอนนี้
ไม่ว่าคุณจะเป็นใคร
ไม่ว่าตอนนี้ชีวิตคุณอยู่ในสถานภาพอะไร
จากชนชั้นสูงสุดจนถึงต่ำสุด
ขอให้พุ่งเป้าไปสู่ความแข็งแกร่ง และความมุ่งมั่นเสมอ
ทำทุกอย่างด้วยความรักเสมอ
ด้วยศรัทธาอันแรงกล้าในพระเจ้า
แล้ววันหนึ่ง คุณจะไปถึงจุดนั้น
ไม่ทางใดก็ทางหนึ่ง คุณจะไปถึงจุดนั้น
เป็นไปได้ไหมที่จะเสมอกัน
- การได้แชมป์น่ะ - ไม่
- บ้าเอ๊ย - ผู้ชนะมีได้คนเดียว
มานี่ พ่อ มานี่
ฉันเป็นแฟนคลับ ฉันเป็นแฟนคลับจริงๆ ฉันตื่นเต้นมาก
โอเล โอเล โอเล โอลา
เซนนา เซนนา
โอเล โอเล โอเล โอลา
(หลังการจากไปของ โรแลนด์ แรตเซนเบอร์เกอร์)
(และอาอีร์ตง เซนนา)
(เหล่านักขับรวมพลังกันก่อตั้งสมาคม)
(เพื่ออุทิศให้แก่การสร้างความปลอดภัย ในฟอร์มูลาวัน)
(ยี่สิบปีถัดจากนั้น)
(ไม่เคยเกิดอุบัติเหตุถึงตายในการแข่งรถอีก)
(สถาบันอาอีร์ตง เซนนาก่อตั้งขึ้น โดยครอบครัวของอาอีร์ตง เซนนา)
(เพื่อเปลี่ยนชีวิตผู้คนผ่านการศึกษา)
(นับตั้งแต่ก่อตั้งในปี 1994)
(มีการช่วยเหลือเด็กและเยาวชน แล้วทั้งสิ้นกว่า 36 ล้านครั้ง)
(ในกว่า 3,000 เมืองในบราซิล)
คำบรรยายโดย วราภรณ์ วราสภานนท์